Cumulus+3


 * Cumulus 3**

Cumulus 3 er en del av læreverket Cumulus 1-4, naturfag og samfunnsfag på barnetrinnet. Det ble gitt ut i 2007 på H.Aschehoug & Co, Oslo. Læreverket er skrevet av Stig Bjørshol, Sigmund Lie, Wenche Hoel Røine og Trond Vidar Vedum. Verket er gitt ut på både bokmål og nynorsk, og jeg har valgt å vurdere nynorsk-utgaven. Lærerveiledningen er på både bokmål og nynorsk i samme utgave. Cumulus 3 dekker to av fagene på 3.trinn; samfunnsfag og naturfag. Sidene i boka består av tekst og bilder. Bildene er fra virkeligheten, og det er kun brukt tegninger når den lille filosofen lurer på ulike ting og i "kort sagt"-oppslagene. Tekstene i boka er skrevet i et enkelt språk, og tar for seg mye fakta med forklaringer. De aller fleste elevene på 3.trinn vil klare å lese disse tekstene uten noe særlig hjelp. Det er enkel setningsstruktur. De sidene som er merket med rød farge bør alle elevene gå gjennom, mens de sidene som er merket med gult er tenkt for de som trenger litt større utfordringer. Bildene gjør at sidene blir innbydende og interessante for elevene å gå løs på, og de har flotte farger. "Kort sagt"-oppslagene tar for seg noen enkle fakta. Den lille filosof stiller undrende spørsmål som klassen og elevene kan fundere på i fellesskap. På hver side er det også noen sentrale ord og begreper som elevene bør lære. Etter kapitlene er det både "test deg selv"-oppgaver og "nøtteoppgaver". I tillegg til denne boka som er en flergangsbok, følger det med et arbeidshefte med mange oppgaver til hvert tema. Læreverket består også av en fyldig lærerveiledning og mange kopieringsorginaler. I lærerveiledningen går det klart fram hvilke mål fra Kunnskapsløftet som blir nådd, og målene er også delt opp i mindre mål som man f.eks kan presenterere på en ukeplan. Lærerveiledningen består også av fyldig bakgrunnsstoff for læreren, og mange gode praktiske oppgaver til de enkelte temaene. Det følger også med en nettside til veket med relevante oppgaver til de ulike temaene. Jeg har opplevd Cumulus som et godt læreverk å bruke i undervisningen. Både elever og lærer har blitt inspirert til å lære gjennom mye god fakta-kunnskap og flotte oppslag! //Skrevet av Anne-Karine Vivelstad//